JY LEES NOU Beckhams vier 14de huweliksherdenking met boeresport!
Die glanspaartjie Victoria en David Beckham is vandag al 14 jaar getroud en het vanoggend by by hul 8-jarige seun, Cruz, se skool aan boeresport deelgeneem.
Die paartjie het in 1999 getrou by die Luttrellstown Kasteel in Ierland. Dié troue word steeds onder die duurstes nóg gereken. David, wat vroeër vanjaar as die beste pa aangewys is, het vanjaar ook sy aftrede van sokker aangekondig. Daar is gerugte dat hy ook 'n mode-ontwerper soos Victoria wil word.
Die paartjie het vanoggend by hul jongste seun, Cruz, se skool in Londen aan boeresport deelgeneem. David wat by dié 'sportdag' aan die pa's se 100m-resies deelgeneem het, en stof in die ander pa's se oë geskop. Hy het gewys hy is steeds fiks en dié resies ver gewen.
Victoria het haar hoëhakskoene uitgetrek en aan die ma-resies deelgeneem. Sy het verloor, maar haar vriendin en mede-ontwerper Stella McCartney het dié resies gewen. 'n Ouer het gesê die paartjie is plat op die aarde en soos enige ander ma en pa.